**На основу члана 36. став 3. и 4, члана 37. став 2-5 и члана 39. Закона о јавним предузећима („Службени гласник РС“ број 15/16 и 88/19) члана 32. став 1. тачка 9. Закона о локалној самоуправи („Службени гласник РС“ број 129/07 и 47/18) члана 40. Статута општине Ариље („Службени гласник општине Ариље“ број 13/19 ), и члана 40. Статута Јавног комуналног предузећа „Зелен“ Ариље ( број 023-3/2017 од 27. 03. 2017. године), Скупштина општине Ариље оглашава**

**ЈАВНИ КОНКУРС ЗА ИМЕНОВАЊЕ ДИРЕКТОРА ЈАВНОГ КОМУНАЛНОГ ПРЕДУЗЕЋА „ЗЕЛЕН“ АРИЉЕ НА ПЕРИОД ОД ЧЕТИРИ ГОДИНЕ**

**1.Подаци о јавном предузећу:**

**Предузеће послује под пословним именом: Јавно комунално предузеће “Зелен” Ариље.**

**Седиште предузећа је у Ариљу, улица Војводе Мишића број 38.**

**ПИБ:102157825. Матични број: 17268104.**

**Претежна шифра делатности је 3600 - скупљање, пречишћавање и дистрибуција воде.**

 **2.Радно место:**

**Директор Јавног комуналног предузећа “Зелен” Ариље, чији је оснивач општина Ариље.**

 **Директор Предузећа:**

**1) представља и заступа јавно предузеће;**

**2) организује и руководи процесом рада;**

**3) води пословање јавног предузећа;**

**4) одговара за законитост рада јавног предузећа;**

**5) предлаже дугорочни и средњорочни план пословне стратегије и развоја и одговоран је за њихово спровођење;**

**6) предлаже годишњи, односно трогодишњи програм пословања и одговоран је за његово спровођење;**

**7) предлаже финансијске извештаје;**

**8) извршава одлуке надзорног одбора;**

**9) доноси акт о систематизацији;**

**10) одлучује о покретању поступка јевне набавке;**

**11) расписује оглас за пријем радника у радни однос, доноси одлуку о избору кандидата ради пријема у радни однос и закључује уговор о раду са запосленима;**

**12) одлучује, као првостепени орган, о правима и обавезама запослених из радног односа;**

**13) образује комисије за поједине области из своје надлежности;**

**14) врши друге послове одређене законом, Статутом и Оснивачким актом.**

**3.Услови за именовање директора:**

**1) да је пунолетно и пословно способно;**

**2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;**

**3) да има најмање пет година радног искуства на пословима за које се захтева високо образовање из тачке 2) овог члана;**

**4) да има најмање три године радног искуства на пословима који су повезани са пословима јавног предузећа;**

**5) да познаје област корпоративног управљања;**

**6) да има радно искуство у организовању рада и вођењу послова;**

**7) да није члан органа политичке странке, односно да му је одређено мировање у вршењу функције у органу политичке странке;**

**8) да није осуђивано на казну затвора од најмање шест месеци;**

**9) да му нису изречене мере безбедности у складу са законом којим се уређују кривична дела, и то:**

**(1) обавезно психијатријско лечење и чување у здравственој установи;**

**(2) обавезно психијатријско лечење на слободи;**

**(3) обавезно лечење наркомана;**

**(4) обавезно лечење алкохоличара;**

**(5) забрана вршења позива, делатности и дужности.**

**4.Уз пријаву са биографијом кандидат подноси:**

**- извод из матичне књиге рођених (оригинал или оверена фотокопија),**

**- уверење о држављанству Републике Србије, не старије од шест месеци у односу на дан објављивања јавног конкурса у „Службеном гласнику РС“ (оригинал или оверена копија),**

**- доказ да има општу здравствену способност,**

 **-доказ о стручној спреми(оверена копија дипломе о стеченој стручној спреми),**

**- доказ о радном искуству на пословима за које се захтева високо образовање из тачке 3. 2) (оверена копија потврде о стеченом одговарајућем радном искуству)**

**- доказ о радном искуству на пословима који су повезани са пословима јавног предузећа (оверена копија потврде о стеченом одговарајућем радном искуству)**

**- доказ о радном искуству на пословима корпоративног управљања односно руководећим положајима и организовању рада и вођењу послова (оверена копија потврде о стеченом радном искуству на руководећим положајима),**

**- доказ да није члан органа политичке странке, односно да му је одређено мировање у вршењу функције у органу политичке странке, (изјава кандидата дата под пуном материјалном и кривичном одговорношћу оверена од стране надлежног органа),**

**- доказ да није осуђиван на казну затвора од најмање шест месеци и доказ да кандидату није изречена мера безбедности у складу са законом којим се уређују кривична дела ( обавезно психијатријско лечење и чување у здравственој установи, обавезно психијатријско лечење на слободи, обавезно лечење наркомана, обавезно лечење алкохоличара, забрана вршења позива, делатности и дужности) - (потврда издата од надлежне Полицијске управе),**

**- Програм који намерава да оствари у циљу развоја Јавног предузећа и повећање добити, за период од четири године.**

**5.Оцењивање стручне оспособљености, знања и вештина**

**У изборном поступку Комисија оцењивањем стручне оспособљености, знања и вештина, утврђује резултат кандидата према мерилима за именовање директора јавног предузећа, уређеним Уредбом о мерилима за именовање директора јавног предузећа.**

**Кандидатима међу којима се спроводи изборни поступак доставља се обавештење о томе кад отпочиње изборни поступак , односно датум и време када ће се и на који начин обавити провера стручне оспособљености, знања и вештина , најмање један дан пре отпочињања изборног поступка.**

**6.Рок за подношење пријава**

**Пријава са доказима о испуњености услова подноси се у року од 30 дана од дана објављивања јавног конкурса у „Службеном гласнику Републике Србије“,. Комисији за именовање директора јавних предузећа општине Ариље, на адресу Општинска управа општине Ариље, улица Свети Ахилије број 53, Ариље, са назнаком „За јавни конкурс за именовање директора ЈКП Зелен Ариље”, или преко писарнице Општинске управе.**

**Рок почиње да тече наредног дана од дана објављивања јавног конкурса.**

**Лице задужено за давање обавештења о јавном конкурсу за именовање директора је Бранко Михајловић, телефон 064-84-97-313.branko.mihailovic@arilje.org.rs у радном времену од 7,00 до 15,00 часова**

**Неблаговремене, неразумљиве и пријаве уз које нису приложени сви потребни докази, Комисија за именовања општине Ариље одбацује закључком против кога није допуштена посебна жалба.**

**7.Објављивање јавног конкурса**

**Јавни конкурс за именовање директора ЈКП Зелен Ариље објављује се у ''Службеном гласнику РС'', „Службеном гласнику општине Ариље“, у најмање једним дневним новинама које се дистрибуирају на целој територији Републике Србије, као и на интернет страници општине Ариље.**

**НАПОМЕНА**

**1. Учесник јавног конкурса може на званичној интернет презентацији општине Ариље преузети следеће обрасце:**

**- Изјаву да није члан органа политичке странке, односно да му је одређено мировање у вршењу функције у органу политичке странке (образац бр. 1)**

**- Обавештење о обради личних података/ Сагласност за обраду личних података (образац бр. 2)**

**- Изјаву којом се опредељију за једну од могућности: да орган прибави податке о којима се води службена евиденција или да ће то учинити сам (образац бр. 3)**

**Документи о чињеницама о којима се води службена евиденција су: извод из матичне књиге рођених и уверење о држављанству.**

**Обрасци 1,2 и 3 објављују се на званичној интернет презентацији општине Ариље (arilje.org.rs) истовремено са објављивањем јавног конкурса, на страници: Актуелности.**

**2. Пријаве на конкурс са достављеном документацијом не враћају се подносиоцима пријава већ остају у документацији Комисије.**

**3. Термини који су у овом огласу изражени у граматичком мушком роду подразумевају природни мушки и женски род лица на које се односе.**